Document ID: /roh_data/filtered/fineweb-2-filterrobots_roh.jsonl.gz/2028

Ils adversaris da trump han vulì midar la regla che lia la gronda part dals delegads vid ils resultats da las preelecziuns. Cun la midada avess mintga delegà pudi vurschar libramain per ni cunter il candidat.
Cur che la modificaziun è vegnida sbittada han blers participants bandunà il di da partida. La finamira da quest inscunter da quatter dis è, tranter auter, da rinforzar l'unitad dals republicans suenter las preelecziuns. Donald Trump è tar blers commembers da sia partida dispitaivel.
Rut ina tradiziun
Fin uss è il candidat per il presid adina pir sa preschentà avant ils delegads il quart ed ultim di da la radunanza da la partida. Donald Trump percunter è surprendentamain gia sa preschentà l'emprim di, ensemen cun sia dunna Melania.
RR novitads 06:00